Tə wavəle ǹdzín ai édzí yáwóge ai nyé. Tə̌ kig wanɔŋ eyé ńkús á ébān. 18O tsogo nâ o ngátɔbɔ olɔ̌ á ńnam Égîptɛn, ńdɔ Ǹtondôbə Zambá woe a ngákode wa étēde ású tē mabénde wa ná ó bāālā mvéndé tě. 19Éyɔŋ wakóan məkwé áfūb dóe ngə́ ō vóán ḿbɔm áfúb, o bə́ wa dúgán kə dzəŋ wâyi bɔ ású ńdzín, mǎn nyūí ai ǹkús, ású yə̄ nâ Ǹtondôbə Zambá woe á fúbu wa á mam móē mə́sə. 20Éyɔŋ wafád bibumá ai kɔ́b á élē tə wabad dúgán dzə̄ŋ dzóm éfə́ á mvús, é dzóm yáyi lígi, yâyi bɔ ású ńdzín, mǎn nyūí ai ǹkús. 21Éyɔŋ wakwé bibumá bí wɔ̂n, tə wadúgan kə́ tog dzóm á mvús tě, é dzóm yáyi lígi, yâyi bɔ ású ńdzín, mǎn nyūí ai ǹkús. 22Wayi tsǒg naa o ngátɔbɔ olɔ̌ á ńnam Égîptɛn ású tē mābénde wa nâ ó bāālā mvéndé tě.